Den Vest-Sjællandske Avis, 1834-09-09
Portugal. Den Tale, hvormed Don Pedro aabnede de overordentlige Cortes Forsamling den 15de August lød i det Væsentlige saaledes: Kongerigets værdige Pairs! De Herrer Deputerede for det Portugisiske Folk, Endelig er den Dag kommen som Jeg saalænge og saa inderlig har forventet; en Hæders og en Frelsens Dag, paa hvilken Jeg, efterat have oplevet en Række af næsten underfulde Begivenheder, efterat Jeg har dæmpet Borgerkrigens Raserie, betvunget Tyranniets Uhyre, og retableret Dronningen min høit elskede Datters Throne, seer Nationens Repræsentanter forsamlede omkring Mig, rige paa Viisdom, Forsigtighed, Standhaftighed og Patriotisme, og besiælede af den ædle Jver, ved at holde over Chartets Hellighed, og ved en indsigtsfuld Udvikling af dets Grundsætninger; at sikkre Thronens Varighed og Glands, at grundfæste det constitutionelle System, og at befordre denne hæderværdige og høimodige Nations Velfærd og Lykke. Paa en saa glædelig Dag vil Jeg ikke udmale forDem den bedrøvelige og mørke Skildring af sex Aar fulde af Vanheld for Nationen i det Hele, og for den enkelte Borger, dog kan Jeg ikke afholde Mig fra at berøre Hovedbegivenhederne af denne Periode, for saavidt de angaae Historien og maae svæve Dem for Øiet ved Deres Forhandlinger. Don Pedro forklarede derpaa udførligt, hvorledes det strax var efter hans Faders Død hans første og næsten hans eneste Tanke at lægge en Grundvold til det Portugisiske Folks Vel, og at gjenoprette dets gamle Hæder og fordums Storhed, ved at skiænke det Jnstitutioner som kunne svare saavel til Folkets Karakteer og Fornødenheder som til den Europæiske Civilisations Fremskridt, og hvorledes han videre ved sin frievillige Frasigelse fra Thronen har givet et Beviis paa sit uegennyttige Sindelag, og hvorledes saavel Chartet af 29de April 1826, som de Forholdsregler der vare bragte i Forbindelse med det, vare blevne modtagne med en stor Enthusiasme, besværgede af alle Stænder, antagne uden Modsigelse af alle Prinser af den Kongelige Familie, og at Thronfølgens Legitimitet og Frasigelse af Thronen var bleven erkiendet af alle udenlandske Magter. Han gik derpaa over til at skildre en rebelsk og fangtisk Factions Bestræbelser, som blev ledet af hemmelige og mægtige Kræfter, og hvorledes maaskee i Tilliden til udenlandsk Medvirkning, den Plan blev fattet, at tilintetgiøre Fædrenelandets liberale Jnstitutioner og Velfærd, at retablere den absolute Magts skammelige og afskyelige Herredømme og endog at antaste Thronfølgens ubestridelige Rettighed. Han fortalte hvorledes disse Bestræbelser vare blevne undertrykkede af Folket og Armeen; men at de derfor ikke ophørte. - Der var en Prins af min Slægt, sagde Don Pedro, Jeg kan ikke omtale denne Omstændighed uden den dybeste Kummer; men Jeg seer mig dog nødsaget dertil. Der var en Prins af min ophøiede Familie, en utaknemmelig udartet Broder, som opmuntrede og befordrede Rebellernes Bestræbelser for at bestige en paa Forræderie, Uredelighed og Meened opført Throne. Herpaa forklarede Regenten hvorledes den omtalte Prins havde traadt alle sine Eeder og Løfter under Fødderne, ligesom hans hellige Forpligtelser mod Dronningen og den Tillid, som var beviist ham, da han blev udraabt til Regent hvorledes han ved at sammenkalde et skuffeligt Phantom af en National-Repræsentation havde ladet sig udraabe til Konge, og saaledes sat Kronen paa sin Udaad; hvorledes hæderlige Borgere, vare i tusindeviis bleven bragte paa Skaffottet, eller i Arrest eller blevne forviste til fierne Egne, hvorledes alle Borgere vare blevne udsatte for Skræk og Forfærdelse, og ingen redelig Mand havde været sikker for Huusundersøgelser af Politiet, for Rov og Mord og Pøbelens Forfølgelse, imedens Forbryderne ikke allene kunde giøre Regning paa at forblive ustraffede, men endog paa Regieringens Samtykke. - Fra Prækestolene, sagde Don Pedro videre det gyser i Mig ved at sige det; men De vide det, og hele Verden veed at Jeg siger Sandhed; i Øiesynet af de hellige Altere, midt imellem de ophøiede Mysterier, prækede Kiærlighedens og Fredens Gudstienere, Mord som et Frelsens Værk, og forkyndte for det forbausede Folk et Evangelium om Forfølgelse, Blod og Død. Jngensted var Sikkerhed og Beskyttelse at finde, uden for Forbrydere som udmærkede sig ved deres Grusomhed og blodtørstige Jver. - Efterat Regenten havde omtalt hvorledes han fra Brasilien af havde forundet sine Landsmænd sin Biestand, saa berørede han med flygtige Ord sin Frasigelse af Brasiliens Throne. Han talte med Begeistring om den uforanderlige Beslutning, som han allerede dengang havde fattet, uagtet alle Farer, alle Despotismens talrige Tilhængeres Bestæbelser, uagtet de udenlandske Cabinetters medvirkende Jnteresser, endelig uagtet en over hele Europa organiseret og udstrakt Forenings Bestræbelser, som kaldte sig den conservative, at sætte sig i Spidsen for de loyale Portugisere, for at gjenoprette Nationens Ære, sin Datters Throne, og det undertrykkede Portugals Friehed. - Jeg overtog, sagde han, Regentskabet over Kongeriget i Dronningens Navn, fordi ethvert Foretagende udkræver et stedse tilstædeværende, virksomt og aarvaagent Centrum. Som den første Soldat traadte Jeg i den tappre National-Armees Geledder, og havde den Glæde at see den consttutionelle Frieheds Venner fra andre Lande stødte til Mig; overbeviiste om, at den constitutionelle Sag i Portugal ogsaa var deres. Han meddeelte derpaa en historisk Oversigt over Begivenhederne; Landgangen i Oporto, Jndvaanernes herolske Modstand og mageløse Selvopofftelse, indtil Erobringen af Lissabon; hvis Jndvaanere han tillige tillagde den Roes, som tilkommer dem, hvorpaa han korteligt beskrev de videre Begivenheder, indtil Usurpationens fuldstændige Tilintetgiørelse og Dronningens Erkiendelse i hele Rigets Omfang. Han lovede at ville lade de Cortes forelægge Fiendens Capitulation og det andet Amnestiederet. Herpaa anmeldte han Regieringens formelige Erkiendelse fra Englands, Frankeriges, Spaniens, Sverrigs, Danmark og Belgiens Side. – Alle andre Nationer, sagde han videre, leve i Fred med os, og jeg forventer af deres Styreres Retfærdighed, opklarede Politik og Redelighed, af de ugen videre Vanskeligheder ville retablere deres ældre Forhold til Portugal og knytte dem endnu nøiere. Det Romerske Hof vil sikkert ikke blive det sidste, som vil fatte en saa retfærdig og velgiørende Beslutning, da vi kunne rose os af ikke at ville blive de sidste blandt dem, som bære Ærefrygt for de Troendes fælles Fader og Overhoved for den katholske Christenhed; til hvilken vi ere uopløseligt bundne ved Troens og Religionens hellige Baand. - Herpaa omtalte Dom Pedro Qvadrupel Alliancen af 22de April d. A., afsluttet med Spanien, Frankerige og England, hvilke tre Stater, ligesom Belgien og Portugal er fortriinlig megen Taknemmelighed skyldig, dog især mod den Spanske Regiering, som lod sine Tropper rykke ind paa det Portugisiske Distrikt. Han opregnede derpaa de vigtige Forholdsregler, som allerede vare tagne af hans Regiering, saaledes: den nye Organisation af Retspleien, den offentlige Administration, Militairvæsenet, Erklæringen af Lissabon og Oporto for Friehavne o. s. v. - Herpaa indlod Regenten sig paa at omtale Ophævelsen af alle Munkeklosterne. Disse Stiftelser, betragtede fra Religionens Synspunkt, havde aldeles fjernet sig fra den oprindelige Aand, hvori de vare blevne oprettede, og dets Medlemmer lode sig næsten beherske af verdslige og timelige Jnteresser, som de dog foregave at bære Foragt for, betragtede fra den politiske Synspunkt, vare de Corporationer, som vare fremmede for Nationens Vel, ligegyldige mod deres Medborgeres Bedste og de absolute Magthaveres ivrige Tienere, efter hvis Gunst de tragtede. Portugal maae for det meste tilskrive sine nyeste Lidelser deres Jndflydelse paa Jndividuer og Familier, som bleve saameget farligere ved deres Hemmelighed. Vistnok gives enkelte agtværdige Medlemmer; men det er en sielden Undtagelse. Han anmeldte derpaa, at hver Minister skulde forelægge sin Jndberetning, og omtalte med Tilfredshed de tagne Finants=Forholdsregler, den nøiagtige Betaling af Stats Creditorerne og Afskaffelsen af Papiirpenge, hvorved Dronningens Regiering havde erholdet et hæderfuldt Navn paa alle Børser i Europa. Suspensionen af den 145de Artikel af Chartet angaaende den personlige Friehed, retfærdiggjorde han med de overordentlige Tidsomstændigheder; med den bemærkning, at den ikke vilde blive misbrugt, vilde han anbefalle denne Gienstand til de Cortes Overveielse. Efter at have sagt nogle Ord om Coloniernes Tilstand, som næsten alle havde erklæret sig for Dronningen; gik han endelig over til de Hoved gienstande, som skulde beskiæftige de Cortes Opmærksomhed: 1) Om Regentskabet skulde fortsættes til Dronningens Myndigheds=Aar eller ikke, 2) Om der skulde foretages passende Foranstaltninger til at formæle Hs. Majestæt med en udenlandsk Prins. Ogsaa vil det blive nødvendigt at fastsætte Styrken af Rigets Søe- og Landmagt ifølge Art. 15, 10de Section af Chartet med Hensyn paa Landets indvortes Tilstand, uden derved at tabe en Naboe og allieret Nations Forfatning af Øiesynet, da en Prins var nyelig optraadt blandt dem som Prætendent, for at antænde paa nye Borgerkrigens Flammer, som vare nærved at slukkes. Endelig anbefalede han de Cortes at tage i Overveielse Lovene om Trykkefrieheden, Ministernes og Statsembedsmændenes Ansvarlighed, Boepælenes Uforkrænkelighed, Expropriationerne til det Offentlige Bedste; Organisationen af den offentlige Underviisning og Studeringsfaaet i alle sine Grene, de velgiørende Stiftelser, Befordringen af Manufacturer, Handel og Fredens Konster, især af Londvæsnet, den vigtigste af alle, Forbedringen af Colonierne o. s. v. J en særskilt Tiltale til de Deputeredes Kammer anmeldte Don Pedro, at han vil lade det forelægge Budget, ligesom en Beretning om Statscassernes Tilstand og anbefalende det at tage Forholdsregler for at staae Regieringen bie i at opfylde sine Forpligtelser. Til Slutningen sagde han, Kongerigets værdige Pairs Dhrr. Deputerede for den Portugisiske Nation; Jeg deeltager i Deres og hele Nationens inderlige Glæde over vort Fædrenelands Frelse; Fornyelsen af det constitutionelle Charte og Retableringen af vor ophøiede Dronnings Throne. Med Velbehag seer jeg Dem forenede omkring mig, beredte til at anvende deres Talenter og deres Jver for at befordre Kronens Glands og at hæve Portugiserne til den Rang, som tilkommer dem blandt de civiliserede Nationer. Hvad mig selv angaaer, saa forbeholder jeg mig den Hæder at have sat mig i Spidsen for et saa tappert og agtværdigt Folk og for Nationalarmeen, og at have i Forening med Dem biedraget til at opretholde en Datters Rettigheder, som jeg saa inderlige elsker og agter, og en Nations Rettigheder, som har udmærket sig saa hæderfuldt ved sit Heltemod i Krig og sine Dyder i Fred.